Na temelju članka 149. Statuta Gimnazije „Matija Mesić“, Slavonski Brod Vijeće roditelja na sjednici održanoj dana 23. ožujka 2011. godine donijelo je

**P O S L O V N I K**

**o radu Vijeća roditelja**

**I.** **OPĆE ODREDBE**

**Članak 1.**

Poslovnikom o radu Vijeća roditelja ( u daljem tekstu: Poslovnik ) uređuje se pripremanje, sazivanje i vođenje sjednica, način odlučivanja i druga pitanja značajna za rad i odlučivanje na sjednicama Vijeća roditelja.

**Članak 2.**

Odredbe Poslovnika primjenjuju se na članove te na druge osobe koje su nazočne na sjednicama i sudjeluju u radu Vijeća roditelja.

**II**. **SAZIVANJE I PRIPREMANJE SJEDNICA**

**Članak 3.**

Vijeće roditelja radi na sjednicama koje su javne.

Uz članove na sjednicama mogu biti nazočne i druge osobe ako su pozvane.

**Članak 4.**

Sjednice Vijeća roditelja saziva predsjednik.

Vijeće roditelja osniva Povjerenstvo koje pomaže predsjedniku u pripremanju sjednica i radu.

**Članak 5.**

Povjerenstvo iz članka 4. stavak 2. ovoga Poslovnika ima 6 članova, a čine ga, uz predsjednika i zamjenika predsjednika, predstavnici svih godina školovanja.

**Članak 6.**

Sjednice Vijeća roditelja održavaju se prema potrebi, a najmanje dva puta godišnje.

Sjednici predsjedava predsjednik Vijeća roditelja, a u slučaju njegove spriječenosti zamjenik predsjednika.

**Članak 7.**

Prijedlog za sazivanje sjednice može dati Vijeće roditelja. Predsjednik je obvezan sazvati sjednicu ako to zatraži 1/3 članova vijeća ili ravnatelj.

Poziv za sjednicu Vijeća roditelja može biti usmeni ili pismeni.

O vremenu održavanja sjednice članovi vijeća moraju biti obaviješteni najkasnije pet dana prije sjednice.

**Članak 8.**

Predstavnik Vijeća roditelja u Školskom odboru dužan je najmanje jednom godišnje podnijeti izvješće o svome radu u Školskom odboru, te kod odlučivanja o važnim pitanjima zatražiti mišljenje Povjerenstva ili Vijeća roditelja.

Ukoliko se predstavnik Vijeća roditelja u Školskom odboru ne odazove 2 puta na sjednice Vijeća roditelja, to isto Vijeće roditelja može ga opozvati i izabrati novog predstavnika.

**III. TIJEK SJEDNICE I ODLUČIVANJE NA SJEDNICI**

**Članak 9.**

Da bi Vijeće roditelja moglo pravovaljano raditi potrebno je da na sjednici bude nazočna natpolovična većina ukupnog broja članova.

U slučaju spriječenosti dolaska na sjednicu Vijeća roditelja član je dužan izostanak opravdati, a na sjednicu uputiti svoga zamjenika.

**Članak 10.**

Na početku sjednice čita se zapisnik sa prethodne sjednice.

Zapisnik vodi zapisničar, a potpisuju ga predsjednik i zapisničar.

Dnevni red sjednice utvrđuju članovi Vijeća roditelja na temelju prijedloga dnevnog reda kojeg daje predsjednik.

**Članak 11.**

Sjednica Vijeća roditelja odgodit će se kada se prije započinjanja sjednice utvrdi da na sjednici nije nazočan potreban broj članova.

Sjednica Vijeća roditelja prekinut će se kada o pojedinim pitanjima dnevnog reda treba pribaviti dodatne podatke.

Kada je sjednica odgođena ili prekinuta, predsjednik će izvijestiti članove o novom vremenu održavanja sjednice.

**Članak 12.**

Vijeće odlučuje javnim glasovanjem, osim kad je zakonom ili prethodnom odlukom vijeća određeno da se glasuje tajno.

Članovi glasuju javno tako da se dizanjem ruke izjašnjavaju ZA ili PROTIV prijedloga o kojem odlučuju.

Članovi vijeća glasuju tajno tako da na glasačkom listiću zaokruže redni broj ispred osobe ili prijedloga za koji glasuju.

**Članak 13.**

Vijeće roditelja odluke donosi većinom glasova nazočnih članova.

Rezultate glasovanja utvrđuje predsjednik Vijeća roditelja.

**Članak 14.**

Član Vijeća roditelja ima prava i dužnosti:

-sudjelovati na sjednicama i na njima govoriti i glasovati

-postavljati pitanja predsjedniku i drugim osobama koje sudjeluju u radu na sjednici

-podnositi prijedloge i zahtijevati da se o njima raspravlja i odlučuje na sjednicama.

Član Vijeća roditelja ima i druga prava i dužnosti utvrđene odredbama zakona ili općih akata Škole.

Članovima Vijeća roditelja moraju biti dostupni svi materijali koji se odnose na raspravu i odlučivanje na sjednici.

**IV. ZAVRŠNE ODREDBE**

**Članak 15.**

Ovaj Poslovnik stupa na snagu danom objavljivanja na oglasnoj ploči Škole.

KLASA: 602-03/11-01/01 Predsjednica Vijeća roditelja,

URBROJ: 2178/01-11-03-11-79

Slav. Brod, 23.03.2011. Sunčica Lovrić Mihić

Na temelju članka 122. Statuta Gimnazije „MATIJA MESIĆ“, Slavonski Brod Vijeće učenika na sjednici održanoj dana 9. listopada 2014. godine donijelo je

### P O S L O V N I K

**o radu Vijeća učenika**

# I. OPĆE ODREDBE

**Članak 1.**

Poslovnikom o radu Vijeća učenika ( u daljem tekstu: Poslovnik ) uređuje se pripremanje, sazivanje i vođenje sjednica, način odlučivanja i druga pitanja značajna za rad i odlučivanje na sjednicama vijeća učenika.

**Članak 2.**

Odredbe Poslovnika primjenjuju se na članove te na druge osobe koje su nazočne na sjednicama i sudjeluju u radu Vijeća učenika.

## II. SAZIVANJE I PRIPREMANJE SJEDNICA

**Članak 3.**

Vijeće učenika radi na sjednicama koje su javne.

Uz članove na sjednicama mogu biti nazočne i druge osobe ako su pozvane.

**Članak 4.**

Sjednice Vijeća učenika saziva predsjednik.

Vijeće učenika osniva Povjerenstvo koje pomaže predsjedniku u pripremanju sjednica i radu.

**Članak 5.**

Povjerenstvo iz članka 4. stavak 2. ovoga Poslovnika ima 6 članova, a čine ga, uz predsjednika i zamjenika predsjednika, predstavnici svih godina školovanja.

**Članak 6.**

Sjednice Vijeća učenika održavaju se prema potrebi.

Sjednici predsjedava predsjednik Vijeća učenika, a u slučaju njegove spriječenosti zamjenik predsjednika.

**Članak 7.**

Prijedlog za sazivanje sjednice može dati svaki član Vijeća učenika. Predsjednik je obvezan sazvati sjednicu ako to zatraži 1/3 članova Vijeća učenika ili ravnatelj.

Poziv za sjednicu Vijeća učenika može biti usmeni, pismeni ili kao obavijest na oglasnoj ploči.

**III. TIJEK SJEDNICE I ODLUČIVANJE NA SJEDNICI**

**Članak 8.**

Da bi Vijeće učenika moglo pravovaljano raditi potrebno je da na sjednici bude nazočna natpolovična većina ukupnog broja članova.

U slučaju spriječenosti dolaska na sjednicu Vijeća učenika član je dužan izostanak opravdati, a na sjednicu uputiti svoga zamjenika.

**Članak 9.**

Na početku sjednice čita se zapisnik sa prethodne sjednice.

Zapisnik vodi zapisničar, a potpisuju ga predsjednik i zapisničar.

Dnevni red sjednice utvrđuju članovi Vijeća učenika na temelju prijedloga dnevnog reda kojeg daje predsjednik.

**Članak 10.**

Sjednica Vijeća učenika odložiti će se kada se prije započinjanja sjednice utvrdi da na sjednici nije nazočan potreban broj članova.

Sjednica Vijeća učenika prekinuti će se kada o pojedinim pitanjima dnevnog reda treba pribaviti dodatne podatke.

Kada je sjednica odložena ili prekinuta, predsjednik će izvijestiti članove o novom vremenu održavanja sjednice.

**Članak 11.**

Vijeće učenika odluke donosi javnim glasovanjem, natpolovičnom većinom glasova nazočnih članova.

Članovi glasuju javno tako da se dizanjem ruke izjašnjavaju ZA ili PROTIV prijedloga odluke odnosno zaključka.

Rezultate glasovanja utvrđuje predsjednik Vijeća učenika.

**Članak 12.**

Članovi Vijeća učenika predstavnici razrednih odjela prisustvovat će sjednicama razrednih vijeća svojih razrednih odjela kada se na sjednicama raspravlja o pravima i obvezama učenika.

Članovi Vijeća učenika predstavnici godina prisustvovat će sjednicama nastavničkog vijeća na kojima se raspravlja o pravima i obvezama učenika.

**Članak 13.**

Član Vijeća učenika ima prava i dužnosti:

sudjelovati na sjednicama i na njima govoriti i glasovati

postavljati pitanja predsjedniku i drugim osobama koje sudjeluju u radu na sjednici

podnositi prijedloge i zahtijevati da se o njima raspravlja i odlučuje na sjednicama

Član Vijeća učenika ima i druga prava i dužnosti utvrđene odredbama zakona ili općih akata Škole.

Članovima Vijeća učenika moraju biti dostupni svi materijali koji se odnose na raspravu i odlučivanje na sjednici.

## IV. ZAVRŠNE ODREDBE

**Članak 14.**

Ovaj Poslovnik stupa na snagu danom objavljivanja na oglasnoj ploči Škole.

KLASA: 602-03/01-01/44 Predsjednik Vijeća učenika,

URBROJ: 2178/01-11-03-01-1

Slav Brod, 9.10. 2014. Igor Ilić